L 47/20 Službeni list Europske unije 20.2.2015. ODLUKE ODLUKA VI]EĆA (ZVSP) 2015/277 od 19. veljače 2015. o izmjeni Odluke 2011/101/ZVSP o mjerama ograničavanja protiv Zimbabvea VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 29., budući da: (1) _ Vijeće je 15. veljače 2011. donijelo Odluku 2011/101/ZVSP ('). (2) _ Vijeće je provelo preispitivanje Odluke 2011/101/ZVSP, uzimajući u obzir politička kretanja u Zimbabveu. (3) — Mjere ograničavanja trebalo bi obnoviti do 20. veljače 2016. (4) — Trebalo bi zadržati mjere zabrane putovanja i zamrzavanja imovine dvjema osobama i jednom subjektu određenima u Prilogu I. Odluci 2011/101/ZVSP. Također bi trebalo obnoviti suspenziju zabrane putovanja i zamrzavanja imovine osobama i subjektima određenima u Prilogu II. toj Odluci. Iz Priloga I. i II. toj Odluci trebalo bi ukloniti imena pet preminulih osoba. (5) — Odluku 2011/101/ZVSP trebalo bi u skladu s tim izmijeniti, DONIJELO JE OVU ODLUKU: Članak 1. Članak 10. Odluke 2011/101/ZVSP zamjenjuje se sljedećim: ,Članak 10. 1. — Ova Odluka stupa na snagu na dan donošenja. 2. — Ova Odluka primjenjuje se do 20. veljače 2016. 3. — Mjere iz članka 4. stavka 1. i članka 5. stavaka 1. i 2., ako se odnose na pojedince i subjekte navedene u Prilogu II., suspendiraju se do 20. veljače 2016. Suspenzija se preispituje svaka tri mjeseca. 4. — Ova se Odluka neprekidno preispituje i prema potrebi produljuje ili mijenja ako Vijeće smatra da nisu ostvareni njezini ciljevi." Članak 2. Imena osoba navedenih u Prilogu ovoj Odluci brišu se iz priloga I. i II. Odluci 2011/101/ZVSP. (') Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).